અનેક દેશોના સૈનિકો શહેરોમાં લશ્કરી વાહનોની અવરજવરનું નિયંત્રણ કરી રહ્યા છે ત્યારે પોલીસનાં વાહનો લોકોને ભીડવાળા વિસ્તારોમાંથી વિખેરાઈ જવાની અપીલ મૅગાફોન મારફત કરી રહ્યાં છે. 

અનેક દેશોમાં સરકારી આદેશની જાહેરાત કરવા માટે ડ્રૉનની મદદ પણ લેવામાં આવી રહી છે. વધતાં મૃત્યુદર અને ઝડપથી ફેલાતી બીમારીએ વિશ્વની ઉત્તમ આરોગ્યસેવાઓને પણ પરેશાન કરી નાખી છે. 

અનેક દેશોમાં નાટકીય જાહેરાતો દ્વારા આ બીમારીને અંકુશમાં લેવાના પ્રયાસ કરવામાં આવી રહ્યા છે, પણ રાજકીય પંડિતો માને છે કે આવું કરવાથી આ બીમારી પર કદાચ અંકુશ મેળવી શકાશે, પરંતુ એટલું નક્કી છે કે આ બીમારી પર સંપૂર્ણ અંકુશ મેળવી લેવાશે ત્યારે કેટલાક દેશોમાં માર્ચ-2020 પહેલાં જેવી લોકશાહી હતી તેવી લોકશાહી નહીં હોય. 

કોરોના વાઇરસના સામના માટે લેવામાં આવી રહેલાં કામચલાઉ પગલાં ક્યાંક કાયમી ન બની જાય એવી આશંકા વ્યક્ત કરવામાં આવી રહી છે. 

જોખમ ઓછું આંકવાની કોશિશ

દુનિયાના કેટલાક નેતાઓ શરૂઆતમાં આ બીમારી માટે તૈયાર નહોતા. 

ઑસ્ટ્રિયાની ગ્રાઝ યુનિવર્સિટીના પ્રોફેસર ફ્લૉરિયન બાઇબેર માને છે કે વિજ્ઞાન તથા દક્ષતા પ્રત્યેના તિરસ્કારે અમેરિકાના રાષ્ટ્રપતિ ડોનાલ્ડ ટ્રમ્પ, મૅક્સિકોના રાષ્ટ્રપતિ આંદ્રે ઓબરાડોર અને બ્રાઝિલના રાષ્ટ્રપતિ જાએર બોલસાનરોની સરકારોની અસંવેદનશીલ સરકારોની શ્રેણીમાં મૂકી દીધી છે. 

આ બીમારીને કારણે સર્જાયેલા સંકટની અવગણના કરવાનું મુશ્કેલ બને એ પહેલાં આ દેશોના પ્રચારતંત્રો અને સરકાર સમર્થકમીડિયાએ કોરોના વાઇરસને લીધે ઊભાં થનારાં જોખમોનું મૂલ્ય પોતાના તરફથી ઓછું આંકવાનો પ્રયાસ કર્યો હતો. 

દાખલા તરીકે, અમેરિકામાં ફોક્સ ન્યૂઝે કોરોનાના સમાચારને જોરશોરથી રજૂ કરવા બદલ ડૅમૉક્રેટ્સની ઝાટકણી કાઢી હતી. 

સર્બિયા અને તુર્કીમાં સરકારસમર્થક મીડિયાએ પંડિતો તથા કહેવાતા નિષ્ણાતોના અભિપ્રાયને બહુ મહત્ત્વ આપ્યું હતું. એ અભિપ્રાયમાં દાવો કરવામાં આવ્યો હતો કે અમારા દેશમાં રહેતા લોકો આનુવાંશિક રીતે આ પ્રકારના ચેપનો સામનો કરવા માટે સક્ષમ છે. 

આ પ્રકારના રોગચાળાથી સરમુખત્યાર નેતાઓની શક્તિ ઘટતી હોય છે, કારણ કે રોગચાળા માટે કોઈને બલિનો બકરો બનાવવાનું તેમનું તિકડમ લોકોને ગળે ઊતરતું નથી.

આ નેતાઓનાં પગલાંની કાયદેસરતાને પડકારવામાં આવે તો તેઓ આકરાં પગલાંઓનું પ્રમાણ બમણું કરી નાખે છે અને કટોકટીના અધિકારોના ઉપયોગ પોતાની સત્તાને વધુ મજબૂત બનાવવા માટે કરે છે. 

માનવાધિકારો પર પાબંદી

દુનિયાના... \n\nમને ઉપરના લેખ માટે સારું શીર્ષક આપો.
કોરોના વાઇરસથી શું દુનિયાભરના તાનાશાહોને નવું જોમ મળી રહ્યું છે?